text: Ung tømrerlærling død efter faldulykke
  25 oktober 2010 kl. 08.29
  En 18-årig tømrerlærling er død på Odense Universitetshospital af sine kvæstelser fra et styrt på syv meter fra et tag på en virksomhed i Vejen.
  En 18-årig tømrerlærling er død af sine kvæstelser fra en arbejdsulykke i sidste uge i Vejen.
  Den unge mand faldt syv meter ned fra et tag og ramte et betongulv.
  - Han er afgået ved døden på Odense Universitetshospital, og der skal holdes ligsyn i dag, siger Per Bech fra Syd- og Sønderjyllands Politi.
  Ulykken skete mandag for en uge siden, da den 18-årige faldt gennem et vindue under renoveringen af taget på adressen Knudevejen 32.
  